Han innledet sesongen 2006/2007 med seier i verdenscupens åpningsrenn, sprintrennet i Düsseldorf. Samme sted fikk han også en andreplass i stafetten sammen med årets komet, Øystein Pettersen. I november vant han sitt første distanserenn, 15 km klassisk i finske Kuusamo. I VM 2007 i Sapporo fikk han bronse på sprint, klassisk stil, og gull på 4 x 10 km stafett. Han kom på tredjeplass i verdenscupen denne sesongen.